Спомням си как в един такъв ден тя внезапно изстреля “Между другото, аз съм лесбийка”, веднага след което въздъхна “Ох, казах го на няколко души вече, и ти си първият човек на който го съобщавам без да ми избие пот по дланите.” Аз ѝ отвърнах “Е, аз пък съм бисексуална, въпреки че не ми се е налагало да го заявявам официално.” В последствие тя сподели, че от ранна тийнейджърска възраст е знаела, че ще напусне България, за да може да бъде свободно себе си.